|  |
| --- |
| OBRAZACsudjelovanja javnosti u internetskom savjetovanju o nacrtu Odluke o cijeni vodnih usluga Vinkovačkog vodovoda i kanalizacije d.o.o., VinkovciOIB: 30638414709 |
| Naziv nacrta odluke ili drugog općeg akta o kojem se provodi savjetovanje | Odluka o cijeni vodnih usluga |
| Naziv upravnog tijela nadležnog za izradu nacrta | Direktor društva |
| Obrazloženje razloga i ciljeva koji se žele postići donošenjem akta | Javni isporučitelj vodnih usluga Vinkovački vodovod i kanalizacija d.o.o. cijenu vodnih usluga javne vodoopskrbe i javne odvodnje zadnji puta je korigirao 2011. godine te uslugu pročišćavanja 2014. godine kada je iskazana potreba za korekciju istih poradi punog povrata troškova od vodnih aktivnosti kroz politiku cijene koja je propisana Uredbom o najnižoj cijeni vodnih usluga i vrsti troškova koje cijena vodnih usluga pokriva (NN 112/10).Sukladno Uredbi, cijena vodne usluge sadrži fiksni i varijabilni dio cijene vodne usluge. Varijabilni dio cijene vodne usluge, obračunava se po isporučenom kubiku vode, a fiksni dio cijene vodne usluge obračunava se po korisniku mjesečno.Društvo Vinkovački vodovod i kanalizacija d.o.o. preispitalo je sadašnji tarifni model i predlaže izmjenu odluke o cijeni vodnih usluga poštujući pri tom odredbe Zakona o vodnim uslugama (NN 66/19) te Zakona o financiranju vodnog gospodarstva (NN [153/09](https://www.zakon.hr/cms.htm?id=329), [90/11](https://www.zakon.hr/cms.htm?id=330), [56/13](https://www.zakon.hr/cms.htm?id=331), [154/14](https://www.zakon.hr/cms.htm?id=1693) , [119/15](https://www.zakon.hr/cms.htm?id=17440), [120/16](https://www.zakon.hr/cms.htm?id=17717), [127/17](https://www.zakon.hr/cms.htm?id=26191),  [66/19](https://www.zakon.hr/cms.htm?id=39781)) prema kojima se cijena vodnih usluga određuje prema načelima punog povrata troškova vodnih usluga, socijalne prihvatljivosti cijene vode i zaštite od monopola kao i načela da se vodne usluge pružaju pod nediskriminacijskim uvjetima i socijalno prihvatljivim uvjetima.Uslugu javne vodoopskrbe društvo vrši na području gradova Vinkovaca i Otoka te naselja Stari Jankovci, Novi Jankovci, Orolik, Srijemske Laze, Slakovci, Ilača, Tovarnik, Banovci, Vinkovački Banovci, Đeletovci, Podgrađe, Apševci, Lipovac, Nijemci, Donje Novo Selo, Privlaka, Komletinci, Rokovci, Andrijaševci, Cerna, Šiškovci, Babina Greda, Vrbanja, Soljani, Strošinci, Ivankovo, Retkovci, Prkovci, Vođinci, Novi Mikanovci, Stari Mikanovci, Jarmina, Markušica, Gaboš. Ostrovo, Podrinje, Karadžićevo, Tordinci, Antin, Antinska Mlaka, Korođ, Nuštar, Cerić i Marinci s regionalnog vodocrpilišta u Sikirevcima (4 vodozahvata), vodocrpilišta u Tovarniku (3 vodozahvata), vodocrpiliša u Starim Mikanovcima (2 vodozahvata), vodocrpilišta u Vrbanji (1 vodozahvat), vodocrpilišta Orolik (1 vodozahvat) i vodocrpilišta Stari Jankovci (1 vodozahvat). Projektom „Poboljšanja vodnokomunalne infrastrukture na području aglomeracije Vinkovci, Otok, Ivankovo i Cerna“, izvela se gotovo 27 milijuna kuna vrijedna investicija „Dogradnja uređaja za pročišćavanje otpadnih voda Jošine (Vinkovci), Ivankovo, Otok, Cerna i izgradnjom kišnih preljevnih spremnika“ kojom je vinkovački pročistač moderniziran i podignut na najviši, treći stupanj pročišćavanja, a u puni pogon su pušteni i preostali uređaji u Otoku, Ivankovu i Cerni. Nadogradnjom ovog uređaja za pročišćavanje kapaciteta 43.000 ES, koji sada mehanički i biološki pročišćava otpadne vode, bit će omogućeno i uklanjanje dušika i fosfora iz otpadnih voda čime su se Vinkovci našli među onim urbanim sredinama koje zadovoljavaju visoke ekološke standarde očuvanja okoliša. Također navedenim projektom usluga skupljanja i pročišćavanje otpadnih voda koja je pružana u gradovima Vinkovci i Otok (1. stupanj pročišćavanja) i naselju Nuštar pored povećanog stupnja pročišćavanja u Vinkovcima i Otoku povećala je i broj korisnika, a u naseljima Rokovci, Andrijaševci, Ivankovo, Retkovci, Komletinci, Privlaka, Cerna i Šiškovci uvedena je navedena usluga skupljanja i pročišćavanja otpadnih voda. S obzirom na navedeno društvo Vinkovački vodovod i kanalizacija d.o.o. je utvrdilo da je potrebno povećati fiksni dio cijene vodnih usluga javne vodoopskrbe te uvesti novi fiksni dio cijene vodnih usluga javne odvodnje otpadnih voda za sve kategorije korisnika koji koriste navedenu uslugu. Također je navedenim izračunom utvrđeno da je potrebno izvršiti povećanje varijabilnog dijela vodne usluge javne vodoopskrbe korisnika koji su priključeni na RVSIS te izvršiti izjednačavanje vodne usluge javne vodoopskrbe korisnika koji su priključeni na lokalne vodozahvate (Orolik, Stari i Novi Jankovci, Tovarnik, Ilača, Banovci, Soljani, Strošinci i Vrbanja) s korisnicima priključenim na regionalni sustav javne vodoopskrbe te povećati varijabilni dio skupljanja i pročišćavanja otpadnih voda za sve kategorije korisnika kako bi se pokrili svi troškovi poslovanja prema Uredbi o najnižoj cijeni vodnih usluga.Razlozi za predloženu korekciju cijene sadržani su prvenstveno zbog naglog i velikog povećanja troškova uslijed kretanja na globalnom tržištu te ukoliko bi ostali na sadašnjim cijenama vodnih usluga, osnovna djelatnost tvrtke dovela bi se u tešku poziciju. Od zadnje promjene cijene koja je bila početkom 2011. godine odnosno 2014. godine došlo je do značajnog povećanja tekućih materijalnih troškova na održavanju cijelog sustava objekata javne vodoopskrbe i javne odvodnje otpadnih voda, kao što su usluge održavanja vodoopskrbne mreže (852 km i 31.532 priključka) i mreže odvodnje (289 km i 11.806 priključaka) te uređaja za pročišćavanja otpadnih voda (5 UPOV-a), ispitivanja kontrole kvalitete pitke vode, nabave i ugradnje vodovodnog materijala i materijala javne odvodnje. Povećani opseg investicija, te sve veća tehnička modernizacija sustava, sigurna, kontinuirana i kvalitetna javna vodoopskrba oko 100.000 korisnika, uz kontinuirano povećanje zakonskih obveza također je dovelo do rasta troškova poslovanja. Trošak električne energije gledano unatrag godinu dana povećao se 48 %, trošak goriva je 52% viši u odnosu na isto razdoblje prošle godine, a trošak plina je viši 22 %.Završetkom investicija na vodnim građevinama povećava se trošak amortizacije, a povećava se i broj uređaja za pročišćavanje otpadnih voda, objekata (precrpnih stanica) na odvodnji i pročišćavanju otpadnih voda što, uz značajno povećanje cijene energenata, dovodi također do povećanih troškova.Sukladno gore navedenom predlaže se:1. povećanje fiksnog dijela osnovne cijene vodne usluge javne vodoopskrbe s iznosa 10,95 kn/mj na 20,86 kn/mj
2. uvođenje fiksnog dijela osnovne cijene vodne usluge javne odvodnje u iznosu od 14,14 kn/mj
3. povećanje varijabilnog dijela osnovne cijene vodne usluge javne vodoopskrbe s 4,22 kn/m3 na 5,53 kn/m3 isporučene vode za stambene prostore - regionalni sustav
4. povećanje varijabilnog dijela osnovne cijene vodne usluge javne vodoopskrbe s 3,44 kn/m3 na 5,53 kn/m3 isporučene vode za stambene prostore - lokalni sustavi
5. povećanje varijabilnog dijela osnovne cijene vodne usluge javne vodoopskrbe s 8,59 kn/m3 na 11,31 kn/m3 isporučene vode za poslovne prostore
6. povećanje varijabilnog dijela osnovne cijene vodne usluge skupljanja otpadnih voda s 2,79 kn/m3 na 2,95 kn/m3 isporučene vode za stambeni prostor
7. povećanje varijabilnog dijela osnovne cijene skupljanja otpadnih voda s 6,96 kn/m3 na 7,35 kn/m3 isporučene vode za poslovni prostor
8. povećanje varijabilnog dijela osnovne cijene pročišćavanja otpadnih voda s 2,56 kn/m3 na 3,35 kn/m3 isporučene vode za sve kategorije korisnika

Zakonska osnova prijedloga: Zakon o vodnim uslugama (NN 66/19), Zakon o financiranju vodnog gospodarstva (NN 153/09, 90/11,56/13, 120/16, 127/17 I 66/19), Uredba o najnižoj cijeni vodnih usluga i vrsti troškova koje cijena vodnih usluga pokriva (NN 112/10).Cilj donošenja odluke je izvršenje zakonskih obveza Društva u djelatnosti vodnog gospodarstva u svrhu obavljanja djelatnosti javne vodoopskrbe i javne odvodnje tako da se osigura njihov održivi razvitak i stalno povećanje kakvoće vodnih usluga na zadovoljstvo korisnika. |
| Razdoblje internetskog savjetovanjaod 14. studenoga do 14. prosinca 2022. godine |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koje predstavlja zainteresiranu javnost, e-mail ili drugi podatci za kontakt |  |
| Datum dostavljanja |  |

**NAPOMENA:**

Popunjeni obrazac dostaviti na adresu elektroničke pošte službenika za informiranje info@vvk.hr zaključno do **14.12 2022. godine.**

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Vinkovačkog vodovoda i kanalizacije d.o.o. Vinkovci, [www.vvk.hr](http://www.vvk.hr)

Ukoliko ne želite da Vaši osobni podaci budu javno objavljeni molimo da to jasno istaknete pri slanju obrasca.

Anonimne, uvredljive i komentare koji nisu u skladu s prijedlogom Nacrta Odluke nećemo objavljivati.